CELEX: 22013D0185
Language: sl
Date: 2013-11-08 00:00:00
Title: Sklep Skupnega odbora EGP št. 185/2013 z dne 8. novembra 2013 o spremembi Priloge II (Tehnični predpisi, standardi, preskušanje in certificiranje) k Sporazumu EGP

27.3.2014   
            
            
               SL
            
            
               Uradni list Evropske unije
            
            
               L 92/10
            
         
      SKLEP SKUPNEGA ODBORA EGP
   št. 185/2013
   z dne 8. novembra 2013
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               S Sklepom Skupnega odbora EGP št. 6/2012 z dne 10. februarja 2012 o spremembi Priloge II (Tehnični predpisi, standardi, preskušanje in certificiranje) k Sporazumu EGP (1) se črta besedilo točke 1 poglavja I Priloge II k Sporazumu EGP.
            
         
               (2)
            
            
               Direktiva 2000/40/ES Evropskega parlamenta in Sveta z dne 26. junija 2000 o približevanju zakonodaje držav članic o zaščiti motornih vozil pred podletom od spredaj in o spremembah Direktive Sveta 70/156/EGS (2) ter Direktiva 2001/56/ES Evropskega parlamenta in Sveta z dne 27. septembra 2001 o ogrevalnih sistemih motornih in priklopnih vozil, ki spreminja Direktivo Sveta 70/156/EGS in razveljavlja Direktivo Sveta 78/548/EGS (3), ki sta bili vključeni v Sporazum o EGP kot alinei točke 1 poglavja I Priloge II, sta bili pomotoma razveljavljeni s Sklepom št. 6/2012.
            
         
               (3)
            
            
               Direktivo 2000/40/ES je treba vključiti v Sporazum EGP.
            
         
               (4)
            
            
               Direktivo 2001/56/ES je treba vključiti v Sporazum EGP.
            
         
               (5)
            
            
               Uredba (ES) št. 661/2009 Evropskega parlamenta in Sveta (4), ki je vključena v Sporazum EGP, razveljavlja od 1. novembra 2014 naprej direktivi 2000/40/ES in 2001/56/ES, ki posledično prenehata veljati s 1. novembrom 2014.
            
         
               (6)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 45zzr (Uredba Komisije (EU) št. 523/2012) poglavja I Priloge II k Sporazumu EGP se vstavijo naslednje točke:
   
               „45zzs.
            
            
               
                  32000 L 0040: Direktiva 2000/40/ES Evropskega parlamenta in Sveta z dne 26. junija 2000 o približevanju zakonodaje držav članic o zaščiti motornih vozil pred podletom od spredaj in o spremembah Direktive Sveta 70/156/EGS (UL L 203, 10.8.2000, str. 9),
            
         
               45zzt.
            
            
               
                  32001 L 0056: Direktiva 2001/56/ES Evropskega parlamenta in Sveta z dne 27. septembra 2001 o ogrevalnih sistemih motornih in priklopnih vozil, ki spreminja Direktivo Sveta 70/156/EGS in razveljavlja Direktivo Sveta 78/548/EGS (UL L 292, 9.11.2001, str. 21).“
            
         Člen 2
   Besedilo točk 45zzs (Direktiva 2000/40/ES Evropskega parlamenta in Sveta) in 45zzt (Direktiva 2001/56/ES Evropskega parlamenta in Sveta) poglavja I Priloge II k Sporazumu EGP se črta z začetkom veljavnosti od 1. novembra 2014.
   Člen 3
   Ta sklep začne veljati 9. novembra 2013, pod pogojem, da so bila predložena vsa uradna obvestila v skladu s členom 103(1) Sporazuma EGP (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 8. novembra 2013
      
         
            Za Skupni odbor EGP
         
         
            Predsednik
         
         Thórir IBSEN
         
      
   
   
      (1)  UL L 161, 21.6.2012, str. 10.
   
      (2)  UL L 203, 10.8.2000, str. 9.
   
      (3)  UL L 292, 9.11.2001, str. 21.
   
      (4)  UL L 200, 31.7.2009, str. 1.
   
      (5)  Navedena ni nobena ustavna zahteva.